Når du skal opføre et nyt byggeri eller blot gennemføre mere gennemgribende bygningsændringer, kræver det, at du søger en byggetilladelse hos kommunen. Sekundære bygninger/ små skure/udhuse (under 50 m2), kan ofte opføres uden forudgående henvendelse til kommunen.
Man skal dog være opmærksom på, at der kan være tinglyst servitutter eller lokalplaner, der forhindrer lovligheden af byggeriet. En byggetilladelse sikrer ikke, at bygherren rent faktisk har overholdt gældende regler på opførelsestidspunktet. Kommunen kan udlevere oplysninger om tidligere byggesager, byggetilladelser samt bygningstegninger.